《与王别后晚止小五台》
清代·潘曾沂

江上客不发，迟君七日思。愁中况有别，春后欲无诗。

水鸟归前渡，渔烟带废祠。寄怀官阁伴，正及咏潮时。

作者简介：（1792—1852）江苏吴县人，初名遵沂，字功甫，号小浮山人。潘世恩子。嘉庆举人。官内阁中书。道光初乞假归，从此不出，长斋礼佛。诗文多忧时感事之言。有《东津馆文集》、《功甫小集》等。